Skuta naturreservat

Skuta naturreservat utgjøres av øst-skråningen av åsen Skuta, like vest for fylkesvei 24 ved Sætersjøen i Nord-Odal kommune. Topografien er veldig bratt i den nordlige delen, noe slakere ellers. Tykkelsen på jordsmonnet varierer da også, noe som gir stor variasjon i vegetasjonstyper. Her finnes både gammel granskog, rik blandingsskog og fattigere furuskog. Dyrelivet er vernet mot skade og unødig fortyrrelse. Det samme gjelder all vegetasjon, inkludert døde busker og trær. Men jakt og sanking av bær og sopp er tillatt. Bålbrenning med tørrkvist fra bakken er også tillatt i samsvar med øvrige regler. Motorisert ferdsel er forbudt, det samme gjelder sykling og bruk av hest utenom eksisterende sti. Referanser